დანართი #1

|  |
| --- |
| ინფორმაცია პროექტის / იდეის შესახებ |
| **სეგმენტი** | **დაწყებითი კლასების მოსწავლეები** |
| **თემები, რომელსაც ასწავლით ამ კონკრეტულ სეგმენტს. დაასაბუთეთ, რატომ შეარჩიეთ ეს თემები ამ სეგმენტისთვის***(მაგალითად, დაზოგვა, ბიუჯეტირება, დაზღვევა.თემებზე დეტალური ინფორმაციისთვის ეწვიეთ* [*ფინედუს ვებგვერდს*](https://www.finedu.gov.ge/)*)* | 1. ფული და ვალუტა
2. ხარჯვა
3. დაზოგვა
4. ბიუჯეტირება

მოსწავლეები ფულთან ურთიერთობას დაწყებით კლასებში იწყებენ, ბევრი მშობელი ამ ასაკიდან აძლევს შვილს „ჯიბის ფულს“, თანხას, რომელსაც მოზარდი თავად განკარგავს.უპირველეს ყოვლისა, მნიშვნელოვანია, მოსწავლეს ესმოდეს ფულისა და ვალუტის მნიშვნელობა, ამიტომაც ეს პირველ კლასშივე უნდა ისწავლებოდეს.ხარჯვა, დაზოგვა, ბიუჯეტირება- ეს სწორედ ის თემებია, რომლებსაც პირველად აწყდება ადამიანი ფულთან ურთიერთობისას, ამიტომაც მნიშვნელოვანია მოსწავლეების ინფორმირება მათს შესახებ.ფორბსისკვლევის მიხედვით, შვიდი წლის ასაკში ბავშვს უკვე უყალიბდება ფულთან დამოკიდებულება, ჩვევები, რომლებიც მთელს ცხოვრებას გაჰყვება. როდესაც მოსწავლე დაწყებითი კლასებიდან შეეჩვევა პირადი ბიუჯეტის შედგენას, დაზოგვასა და ხარჯვას, მომავალში უკეთ შეძლებს, განკარგოს საკუთარი ფინანსები. |
| **სწავლების მეთოდ(ებ)ი, რომელსაც გამოიყენებთ შერჩეული თემების გადასაცემად ამ სეგმენტზე. დაასაბუთეთ, რატომ შეარჩიეთ ეს მეთოდები***(მაგალითად, კეთებითი სწავლება, შემთხვევების განხილვა, დისკუსია და სხვა)* | დაწყებით კლასებში უმნიშვნელოვანესია, ბავშვებს სწავლის კოგნიტური უნარები ჩამოუყალიბდეთ. ამ ასაკის მოსწავლეები ინფორმაციას ვიზუალური (დემონსტრაციული) და პრაქტიკული(კეთებითი) გზებით უკეთ ითვისებენ. აუცილებელია, მოსწავლეები ჩაერთონ გაკვეთილის პროცესში, მიეცეთ გაკვეთილზე მიღებული თეორიული ცოდნის პრაქტიკულად გამოყენების საშუალება. ამ ასაკში ოპტიმალურია რესურსებზე დაფუძნებული სწავლების სტრატეგია: მდიდარი ვიზუალური მასალა( პრეზენტაციებით, ვიდეოებითა და ფოტომასალით გადმოცემული ინფორმაცია), სიტუაციური თამაშები (მაგალითად, ფიქციური ვალუტა) და ჯგუფური სამუშაოები. ამ ეტაპზე განსაკუთრებით ეფექტურია ემოციურ-მოტივაციური სტრატეგია; ამიტომ, აუცილებელია, სწავლის პროცესი იყოს სახალისო, ბავშვთა ინტერესებზე მორგებული.  |
| **სწავლების პერიოდულობა და ხანგრძლივობა. ახსენით პერიოდულობისა და ხანგრძლივობის შერჩევის ლოგიკა***(აღწერეთ და დაასაბუთეთ რა სიხშირით უნდა ჩატარდეს მოსწავლეებთან შეხვედრები)* | დაწყებით საფეხურზე სასწავლო წლის განმავლობაში 22.5-27 საათი დაეთმობა ფინანსური განათლების გაკვეთილებს (კვირაში ერთი ორმოცდახუთწუთიანი გაკვეთილი). ეს დრო სავსებით საკმარისია იმისათვის, რომ მოსწავლეებმა მიიღონ თეორიული ცოდნა და პრაქტიკული სამუშაოების მეშვეობით განუვითარდეთ ფინანსური უნარები, ჩამოუყალიბდეთ საჭირო ჩვევები. დაწყებით კლასებში ბევრი პრაქტიკული დავალება, რომლებსაც ბავშვები მიიღებენ, მოითხოვს არა ხშირ და ხანგრძლივ შეხვედრებს, არამედ მოსწავლის დამოუკიდებელ მუშაობას. ერთკვირიანი შუალედი, რომელიც შეხვედრებს შორის იქნება, საშუალებას მისცემს მოსწავლეებს, მიღებული ცოდნა პრაქტიკულადაც გამოიყენონ და შეხვედრაზე თავი მოუყარონ თავიანთ ნამუშევრებს. |
| **სასურველ შედეგი, რომელიც შემოთავაზებული კურსის შემდეგ დადგება მოცემულ სეგმენტში** | მოსწავლეს ესმის ფულის, ფინანსების არსი. მას შეუძლია, შეადგინოს პირადი ბიუჯეტი. მოსწავლეს წარმატებით შეუძლია დასახული მიზნების მისაღწევად ფულის დაზოგვა და ხარჯვა. მოსწავლეს წარმატებით შეუძლია ზემოხსენებულ თემებზე შედგენილ სამუშაოებში დამოუკიდებლად და ჯგუფთან ერთად მუშაობა. მოსწავლეს აქვს ინტერესი, გაიღრმავოს ფინანსური ცოდნა. |

|  |  |
| --- | --- |
| **სეგმენტი** | **მოსწავლეები მე-5-დან მე-9 კლასის ჩათვლით** |
| **თემები, რომელსაც ასწავლით ამ კონკრეტულ სეგმენტს. დაასაბუთეთ, რატომ შეარჩიეთ ეს თემები ამ სეგმენტისთვის***(მაგალითად, დაზოგვა, ბიუჯეტირება, დაზღვევა.თემებზე დეტალური ინფორმაციისთვის ეწვიეთ* [*ფინედუს ვებგვერდს*](https://www.finedu.gov.ge/)*)* | 1. პირადი ფინანსების მართვა
2. ფინანსური პროდუქტები და მოწყობილობები
3. ფინანსური უსაფრთხოება
4. დაზღვევა
5. წარმოება და ინვესტირება (საწყისები)

მე-5-დან მე-9 კლასის ჩათვლით - ეს გარდამავალი ეტაპია დაწყებითსა და მაღალ საფეხურებს შორის; ამიტომ, ამ კლასებში მოსწავლეებმა უნდა გაიმეორონ თემები, რომლებიც გაიარეს წინა წლებში (მაგალითად, პირადი ფინანსების მართვა), გაიღრმავონ ცოდნა და მოემზადონ მაღალ კლასებში შესასწავლი თემებისათვის: მიიღონ საბაზისო ცოდნა იმ საკითხებისა რომლებსაც უფრო სიღრმისეულად გაივლიან მე-10, მე-11 და მე-12 კლასებში.წინა ეტაპზე მოსწავლეებმა შეისწავლეს ფულთან ურთიერთობა, ან საფეხურზე მნიშვნელოვანია, მათ „ფინანსების დაცვა“ ისწავლონ. თემები ლოგიკურად ებმის ერთმანეთს.მშობლები ძირითადად ამ ასაკში აძლევენ შვილს პირველ მობილურ ტელეფონს, ასევე, ამ ასაკში რეგისტრირდებიან ბავშვები სოციალურ ქსელებში. საქართველოში მშობლებს შეუძლიათ, შვილებს ანგარიში გაუხსნან სხვადასხვა ბანკში, მისცენ მათ ბარათები. ბავშვებს შეუძლიათ მობაილ, ონლაინ ბანკინგის გამოყენებაც. შესაბამისად, საფრთხე იმისა, რომ მოსწავლეები ფინანსური თაღლითობის მსხვერპლები გახდებიან, მაღალია.რადგან ამ ასაკის მოსწავლეებს აქვთ მეტი თავისუფლება, აუცილებელია, იცოდნენ როგორც ფინანსური პროდუქტებისა და მოწყობილობების, ასევე ფინანსური უსაფრთხოების შესახებ.  |
| **სწავლების მეთოდ(ებ)ი, რომელსაც გამოიყენებთ შერჩეული თემების გადასაცემად ამ სეგმენტზე. დაასაბუთეთ, რატომ შეარჩიეთ ეს მეთოდები***(მაგალითად, კეთებითი სწავლება, შემთხვევების განხილვა, დისკუსია და სხვა)* | ინფორმაციის მიწოდება რესურსებზე დაფუძნებული გზით (მდიდარი ვიზუალური მასალით) კვლავ ეფექტურია ამ საფეხურზე.შემთხვევების შესწავლა და პრობლემაზე დაფუძნებული სწავლებაეფექტური გზებია, რომლებიც მოსწავლეს დაეხმარება მარტივად ამოიცნოს განხილული სიტუაცია, თუ ის განმეორდა რეალურ ცხოვრებაშიც.ასევე ეფექტურია ჯგუფური მუშაობა პროექტებზე და პრაქტიკული, კეთებითი სწავლება. ეს მეთოდები მოსწავლეებს დაეხმარება დაინახონ მიღებული თეორიული ცოდნის პრაქტიკული გამოყენების გზები. ჯგუფური მუშაობის ერთ-ერთი მაგალითია კონკრეტული სიტუაციური პრობლემების გადაჭრის გზის ძიება გონებრივი იერიშის, ე.წ „ბრეინსთორმინგის“ გზით.ამ საფეხურზე განსაკუთრებით მნიშვნელოვანია მოსწავლეთა მეტაკოგნიტური უნარების გამოშავებაზე ზრუნვა, რათა მათ შეძლონ, სწორად შეაფასონ საკუთარი მუშაობა. ამაში მოსწავლეებს ყოველი შეხვედრის ბოლოს რეფლექცია დაეხმარებათ. |
| **სწავლების პერიოდულობა და ხანგრძლივობა. ახსენით პერიოდულობისა და ხანგრძლივობის შერჩევის ლოგიკა***(აღწერეთ და დაასაბუთეთ რა სიხშირით უნდა ჩატარდეს მოსწავლეებთან შეხვედრები)* | სასწავლო წლის განმავლობაში 22.5-27 საათი დაეთმობა ფინანსური განათლების გაკვეთილებს (კვირაში ერთი ორმოცდახუთწუთიანი გაკვეთილი). თეორიული მასალა არ არის დიდი, მის ასათვისებლად საკმარისია ზემოხსენებული დროის ნახევარი. იქიდან გამომდინარე, რომ კონკრეტულ საფეხურზე სწავლების მთავარი მეთოდი ჯგუფური მუშაობაა, დანარჩენი დრო მოცემული დავალებების შეხვედრებზე შესრულებასა და რეფლექციას დაეთმობა.  |
| **სასურველ შედეგი, რომელიც შემოთავაზებული კურსის შემდეგ დადგება მოცემულ სეგმენტში** | მოსწავლეს წარმატებით შეუძლია პირადი ფინანსების მართვა. შეხვედრებზე მიღებულ ცოდნას იყენებს რეალურ ცხოვრებაშიც.მოსწავლე ინფორმირებულია ფინანსური უსაფრთხოების საკითხების შესახებ და იცის, როგორ აირიდოს თავიდან მოსალოდნელი ფინანსური საფრთხეები. მოსწავლე ობიექტურად აფასებს საკუთარ ფინანსურ ცოდნას. მოსწავლეს წარმატებით შეუძლია ზემოხსენებულ თემებზე შედგენილ სამუშაოებში დამოუკიდებლად და ჯგუფთან ერთად მუშაობა. მოსწავლეს აქვს ინტერესი, გაიღრმავოს ფინანსური ცოდნა. |

|  |  |
| --- | --- |
| **სეგმენტი** | **მოსწავლეები მე-10-დან მე-12 კლასის ჩათვლით** |
| **თემები, რომელსაც ასწავლით ამ კონკრეტულ სეგმენტს. დაასაბუთეთ, რატომ შეარჩიეთ ეს თემები ამ სეგმენტისთვის***(მაგალითად, დაზოგვა, ბიუჯეტირება, დაზღვევა.თემებზე დეტალური ინფორმაციისთვის ეწვიეთ* [*ფინედუს ვებგვერდს*](https://www.finedu.gov.ge/)*)* | 1. პირადი ფინანსების მართვა
2. სესხება
3. სავალუტო რისკების მართვა
4. გადასახადები
5. დაზოგვა და დეპოზიტები
6. ცხოვრებისეული სიტუაციები
7. მომხმარებლის უფლებები
8. წარმოება
9. ინვესტირება

მე-10-დან მე-12 კლასის ჩათვლით გარდამავალი ეტაპია მოზარდობასა და ზრდასრულობას შორის. მოსწავლეები უნდა მოემზადონ ზრდასრულთა პასუხისმგებლობებისათვის. ამ ასაკის მოსწავლეები იწყებენ მუშაობას, უჩნდებათ დამოუკიდებელი შემოსავალი, ამიტომ, მათთვის უფრო გასაგები, შესაბამისად, უფრო საინტერესო ხდება ფინანსური განათლების მოცემული საკითხები.აუცილებელია, მოსწავლემ გაიმყაროს ფინანსების განკარგვის ის ფუნდამენტური ცოდნა, რომელიც წინა კლასებში მიიღო, რადგან ის უფრო რელევანტური ხდება. სკოლის დამთავრების შემდეგ ადამიანი ბევრ ახალ გამოწვევას აწყდება (მაგალითად, სტუდენტობა, ქორწინება, გაუთვალისწინებელი შემთხვევები და ა.შ), ამიტომაც აუცილებელია, ის მზად იყოს ასეთი სიტუაციებისათვის, რისთვისაც ფინანსური განათლების ზემოხსენებული საკითხების ცოდნა აუცილებელია. ასევე აუცილებელია, მაღალ კლასელებმა ისწავლონ წარმოებისა და ინვესტირების შესახებ; ეს მათ მომავალში დაეხმარებათ ფინანსური გეგმების დასახვაში, მათ შესრულებასა და შემოსავლების სწორად დაბანდებაში. |
| **სწავლების მეთოდ(ებ)ი, რომელსაც გამოიყენებთ შერჩეული თემების გადასაცემად ამ სეგმენტზე. დაასაბუთეთ, რატომ შეარჩიეთ ეს მეთოდები***(მაგალითად, კეთებითი სწავლება, შემთხვევების განხილვა, დისკუსია და სხვა)* | ამ საფეხურზე უმთავრესი მისიაა, მოსწავლეები მოემზადონ ზრდასრული ცხოვრებისათვის, თავდაჯერებულად შეხვდნენ მასთან დაკავშირებულ ფინანსურ გამოწვევებს, რაშიც შემდეგი მეთოდებით სწავლა დაეხმარებათ:დისკუსია/დებატები-ეფექტური სწავლების მეთოდია კრიტიკული აზროვნების განსავითარებლად.როლური და სიტუაციური თამაშები-ამრავალფეროვნებს, საინტერესოს ხდის სწავლის პროცესს, ეხმარება მოსწავლეებს, გააანალიზონ, რომ მიღებული ცოდნა გამოადგებათ რეალურ ცხოვრებაშიც (მაგალითად, იმიტირებული საფონდო ბირჟა)წერითი მუშაობის მეთოდი და პრეზენტაციები-საშუალებას აძლევს, სიღრმისეულად შეისწავლონ და თავი მოუყარონ მოცემულ საკითხებს .პრობლემაზე დაფუძნებული სწავლება, სიტუაციური სწავლება-ეხმარებათ მოსწავლეებს, ამოიცნონ განხილული სიტუაცია, თუ ის განმეორდა რეალურ ცხოვრებაშიც. მოსწავლეები ისწავლიან მოცემული პრობლემების ეფექტურად გადაჭრის გზებს, შეეჩვევიან რაციონალურად აზროვნებას.პრაქტიკული/კეთებითი სწავლება, პროექტები და თამაშები-მოსწავლეებს დაეხმარება რეალურ ცხოვრებაში გამოიყენონ შეხვედრებზე მიღებული თეორიული ცოდნა. პროექტები შეეხება როგორც მიღებული ცოდნის გამოყენებას, ასევე საზოგადოების ცნობიერების ამაღლებას ფინანსურ განათლებასთან დაკავშირებით. |
| **სწავლების პერიოდულობა და ხანგრძლივობა. ახსენით პერიოდულობისა და ხანგრძლივობის შერჩევის ლოგიკა***(აღწერეთ და დაასაბუთეთ რა სიხშირით უნდა ჩატარდეს მოსწავლეებთან შეხვედრები)* | სასწავლო წლის განმავლობაში 45-54 საათი დაეთმობა ფინანსური განათლების გაკვეთილებს (კვირაში ორჯერ ორმოცდახუთწუთიანი გაკვეთილი). წინა კლასებთან შედარებით ამ ეტაპზე თეორიული მასალა უფრო მოცულობითია. ამ ეტაპზე მიღებული ცოდნა რელევანტური იქნება მოსწავლეთათვის, სკოლის დამთავრების მომენტიდან, ამიტომაც მნიშვნელოვანია, მათ პრაქტიკით გამყარებული ცოდნა მიიღონ მოცემულ საკითხებთან დაკავშირებით. იმისათვის, რომ წლის განმავლობაში ყველა დაგეგმილი პრაქტიკული დავალების შესრულება მოხერხდეს, აუცილებელი იქნება კვირაში ორჯერ შეხვედრა. ასეთი ინტენსივობით ჩატარებული შეხვედრები მოამზადებს მოსწავლეებს მომავალი პასუხისმგებლობებისათვის. |
| **სასურველ შედეგი, რომელიც შემოთავაზებული კურსის შემდეგ დადგება მოცემულ სეგმენტში** | მოსწავლეს ეფექტურად შეუძლია განკარგოს პირადი ბიუჯეტი. მოსწავლეს ესმის სახელმწიფო ბიუჯეტისა და გადასახადების არსი. მოსწავლემ იცის საკუთარი ფინანსური მოვალეობებისა და უფლებების შესახებ, ასევე იცის, როგორ დაიცვას ისინი. მოსწავლეს ესმის წარმოებისა და ინვესტირების საკითხები. მოსწავლე აზროვნებს კრიტიკულად. მოსწავლე ეფექტურად მუშაობს როგორც დამოუკიდებლად, ასევე ჯგუფთან ერთად თემებზე, რომლებიც ეხება ფინანსურ განათლებას. მოსწავლე დაეუფლა ფინანსური განათლების საფუძვლებს და წარმატებით შეუძლია მისი გამოყენება რეალურ ცხოვრებაში. |